ANEXA 1 LA H.C.L. nr  ___________________
ROMÂNIA

JUDEŢUL TIMIŞ

PRIMĂRIA MUNICIPIULUI TIMIŞOARA

DIRECŢIA URBANISM
STUDIU DE OPORTUNITATE

privind concesionarea prin licitaţie publică deschisă a unei parcele de teren

având suprafaţa de 20.000 mp, în vederea realizării unei unităţi industriale sau de servicii 

în Parcul Industrial Freidorf, Timişoara

1. Descrierea imobilului 
În vederea stimulării dezvoltării economice locale - în conformitate cu Hotărârea Consiliului Local al Municipiului Timişoara nr. 220/1999 - a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi este înscris în C.F. nr. 4252 Freidorf. Până în prezent au fost concesionate 8 parcele de teren cu suprafeţe variind între 0,5 până la 3 ha, două parcele de 8 ha, respectiv de 4 ha fiind în curs de concesionare (proces nefinalizat încă).  

Se consideră oportună continuarea concesionării de terenuri în vederea atragerii de noi investiţii străine. În acest sens se are în vedere suprafaţa de teren de 20.000 mp care urmează a fi dezmembrată din terenul rămas disponibil în Parcul Industrial Freidorf Timişoara, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a, cu suprafaţa totală de 47 ha şi 9015 mp şi având ca proprietar Municipiul Timişoara.

Prin promovarea acestui obiectiv se urmăreşte dezvoltarea de profile economice noi (producţie sau servicii de logistică), atragerea investiţiilor străine, creşterea numărului de locuri de muncă, precum şi implementarea de tehnologii şi de echipamente noi.

2. Motive de ordin economic, social, financiar şi de mediu ce justifică concesiunea

Prin concesionarea parcelelor de teren din Parcul Industrial Freidorf Timişoara se urmăreşte stimularea dezvoltării economice locale, prin creşterea volumului de investiţii străine, implementarea unor tehnologii şi a unor echipamente performante pentru reducerea pouării mediului înconjurător, precum şi prin creşterea numărului de locuri de muncă. Prin realizarea acestor obiective, Municipiul Timişoara va beneficia, pe lângă veniturile directe provenite din taxa de concesionare, de venituri indirecte reprezentative, provenite în principal din cotele defalcate din impozitul pe venit (47% revine bugetului local).
Luând în considerare nevoia sprijinirii şi stimulării dezvoltării unor ramuri de perspectivă ale economiei Municipiului Timişoara, prin creşterea volumului de investiţii străine, implementarea unor tehnologii şi a unor echipamente performante pentru reducerea poluării mediului înconjurător, precum şi prin creşterea numărului de locuri de muncă, se propune scoaterea la licitaţie publică a unei parcele de teren în suprafaţă de 20.000 mp, în vederea construirii unei unităţi economice sau de prestări servicii de logistică în zona industrială Freidorf.

Din punct de vedere urbanistic această construcţie se încadrează în prevederile Planului Urbanistic General al Municipiului Timişoara.

Persoanele juridice care vor solicita concesionarea vor îndeplini următoarele condiţii:

· vor fi obligate să prezinte un plan de afaceri viabil care să demonstreze capacitatea tehnică şi economico-financiară necesară dezvoltării investiţiei. Ofertantul va trebui să facă dovada faptului că, prin locarea sa în Parcul Industrial Freidorf Timişoara, oraşul va beneficia de :

· creşterea volumului de investiţii străine;

· implementarea unor tehnologii şi a unor echipamente performante;

· creşterea numărului de locuri de muncă (cu minim 100, în 3 ani)

· procentul de ocupare a terenului va fi de minim 30 % şi de maxim 70 %;

· procentul de spaţii verzi plantate ce se vor realiza în incintă va fi de min. 20%;

· firma câştigătoare va avea activităţi ce vor respecta normele naţionale în vigoare privind protecţia mediului, iar producţia se va realiza dupa normele europene ISO9001;

· un adjudecator nu va putea concesiona decât o singură parcelă în cadrul unei proceduri; extinderea suprafeţei concesionate putând fi obţinută prin Hotărâre a Consiliului Local, în conformitate cu prevederile Legii nr. 50/1991 republicată, privind autorizarea executării lucrărilor de construcţii;
· concesionarul îşi va asigura extinderea utilităţilor până la parcela concesionată; 

· unitatea de producţie nou creată nu va fi mare consumatoare de apă tehnologică.

2. Investiţii necesare

Pe aceste parcele sunt prevăzută construirea unor spaţii de producţie sau de servicii de logistică. Halele ce se vor edifica vor fi în regim de înălţime parter, iar sediul administrativ va avea un regim de înălţime de maxim P+3 nivele. 

Investiţiile vor cuprinde, dar fără a se limita, clădiri, reţele, căi de comunicaţie şi acces, parcări şi platforme, spaţii verzi de protecţie, precum şi echipamentele tehnice necesare în procesul de producţie. Clasificarea acestora se va face în conformitate cu art. 29 din Legea 219/1998.

3. Nivelul minim al redevenţei
Nivelul redevenţei s-a stabilit la 0,4244 lei noi/mp/an, respectiv 4.244 lei vechi/mp/an, conform raportului de evaluare anexat. Valoarea redevenţei, a fost stabilită din raţiuni privind încurajarea dezvoltării economice locale şi este menită să sprijine şi să încurajeze dezvoltarea investiţiilor în această zonă a oraşului

4. Modalităţi de acordare a concesiunii

Licitaţie publică deschisă pentru concesionare.
5. Durata estimată a concesiunii

49 ani, cu posibilitatea de prelungire conform prevederilor legale


6. Termene previzibile pentru realizarea procedurii de concesionare

Înainte de demararea procedurii de liciţie este necesară aprobarea, prin hotărâre de Consiliu Local, a iniţierii acesteia, termenul estimat fiind de maxim 30 de zile.

Pentru derularea licitaţiei publice termenele minime estimate sunt:
- publicarea anunţului de intenţie: 12 zile

- derularea procedurii licitaţie (vânzarea caietului de sarcini, informaţii, clarificări, primirea ofertelor): 20 de zile
- evaluare oferte: 5 zile

- primire, analizare, răspuns contestaţii: 10 zile

- negociere, încheiere contract de concesionare: 30 de zile

7. Alte clauze
Caietul de sarcini va fi elaborat pe baza prezentului studiu de oportunitate

Autorizaţia de construire se va obţine în termen de maxim 12 luni de la data semnării contractului de concesionare.

Finalizarea lucrărilor de construire se va face în termen de maxim 12 luni de la data obţinerii autorizaţiei de construire, cu posibilităţi de prelungire conform prevederilor legele.

